b'\n_START_ARTICLE_\nPotsdam\n_START_SECTION_\nIz zgodovine\n_START_PARAGRAPH_\nKraj je prvi\xc4\x8d omenjen 993 v dokumentu cesarja Otona III. kot slovanski Potzstupimi (menda  "pod hrasti"). 1660 si je Friderik Viljem, brandenbur\xc5\xa1ki Veliki volilni knez, tu zgradil lovsko rezidenco. Po potsdamskem ediktu 1685 je kraj postal pribe\xc5\xbeali\xc5\xa1\xc4\x8de za francoske hugenote, ki jim je cesar ponudil domicil in bivalne ugodnosti. Tu so se za\xc4\x8deli zbirati tudi nizozemski, \xc4\x8de\xc5\xa1ki in ruski verski preganjanci, kar je mo\xc4\x8dno pomno\xc5\xbeilo prebivalstvo in pospe\xc5\xa1ilo gospodarski razvoj de\xc5\xbeele._NEWLINE_Kasneje je mesto postalo rezidenca pruske kraljeve dru\xc5\xbeine. Mogo\xc4\x8dne kraljeve zgradbe so bile zgrajene ve\xc4\x8dinoma v \xc4\x8dasu vladanja Friderika II. Velikega. Mesto je postalo center znanosti in kulture.'